[{"text_idx": "#000000", "text": "Abuztuaren 27an, igandea, ospatuko dute Uharte Arakilgo Artzai eguna. Nafarroako interes turistiko izendatuta dago, eta antolatzaileek \"erronka berriei\" heldu die: festa jasangarriagoa eta irisgarriagoa egitea."}, {"text_idx": "#000001", "text": "Urtero bezala, abuztuko azken igandean, aurten hilaren 27an, Nafarroako Artzain Eguna ospatuko dute Uharte Arakilen, 55. edizioa izanen dena. Festaren helburua artzainak omentzea da; haiek dira eguneko protagonista nagusiak. Uharte Arakilgo Artzain Eguna Aralar Mendi elkarteak antolatzen du, udalaren laguntzarekin. Nafarroako interes turistikoko jaia izendatuta dago; Nafarroako Gobernuak diruz laguntzen du eta Reyno Gourmetek babesten du."}, {"text_idx": "#000002", "text": "Aurtengo Artzai Egunak erronka berriei heldu nahi diela adierazi du antolakuntzak, \"erronka horiek festa jasangarriagoa eta irisgarriagoa egitea dira, horretarako neurriak hartuz: lurrarekiko oreka bilatuz, kilometro zeroko produktuak bultzatuz, ekonomia zirkularra babestuz edota zaborrak murriztu eta birziklatuz\". Pertsona guztiek festaz goxatu dezaten eta erraztasunak emanez, aparkalekuak eta ekimenak egokituko dituzte ere."}, {"text_idx": "#000003", "text": "Amaitzeko, abuztuaren 27an Uharte Arakilera gerturatzeko gonbideta zabaldu dute antolakuntzatik, baita bertan egingo diren ekimenetan parte hartzera, artzaintza babestera eta bertako produktuetaz gozatzera ere. Informazio guztia artzaieguna.eus, info@artzaieguna.eus edo sare sozialetan aurki daiteke."}, {"text_idx": "#000009", "text": "11:45 Ardiki dastaketa. Gazta freskoaren dastaketa."}, {"text_idx": "#000010", "text": "13:30 Lehiaketaren sari banaketa. Gazta irabazlearen enkantea."}, {"text_idx": "#000012", "text": "Foru plaza 23,1 Altsasu 31800 (Nafarroa)"}]